وہ گھر پر موجود نہ تھے

پی آئی سی پر حملے کے بعد پولیس کی جانب سے وزیراعظم عمران خان کے بھانجے حسان نیازی کے گھر پر گرفتاری کیلئے چھاپہ مارا گیا، تاہم گرفتاری عمل میں نہ آسکی۔

لاہور پولیس کے مطابق پنجاب انسٹی ٹیوٹ آف کارڈیولوجی پر بدھ 11 دسمبر کو ہونے والے وکلا کے حملے میں وزیراعظم عمران خان کے بھانجے حسان نیازی بھی شامل تھے۔ حسان نیازی حفیظ اللہ نیازی کے بیٹے ہیں اور لاہور میں رہائش پذیر ہیں۔

حسان نیازی کی گرفتاری کیلئے انویسٹی گیشن ونگ نے ان کی رہائش پر چھاپہ مارا، تاہم وہ گھر پر موجود نہ تھے، جس کی وجہ سے انہیں گرفتار نہیں کیا جاسکا۔ پولیس کا کہنا تھا کہ ان کے پاس حسان نیازی کی گرفتاری کا حکم نامہ موجود ہے۔

حسان نیازی پیشے کے اعتبار سے وکیل ہیں اور خود کو انسانی حقوق کا کارکن بھی کہتے ہیں۔

واضح رہے کہ سوشل میڈیا پر پی آئی سی حملے کی ویڈیوز وائرل ہونے کے بعد حسان نیازی کا نام بھی منظر عام پر آیا تھا۔ دوسری جانب معاون خصوصی برائے اطلاعات و نشریات فردوس عاشق اعوان کا کہنا تھا کہ کوئی قانون سے بالا تر نہیں، جو جو ملوث ہوا اس کے خلاف کارروائی کی جائے گی۔

After watching this clip I feel ashamed of myself. This is murder!!!

My support and protest was limited to initiation of legal action against the concerned doctors. I only stand for peaceful protests.

It’s sad day and I condemn my own self for supporting this protest now pic.twitter.com/Pc6FKaYypo